**TABEL DE CONCORDANȚĂ**

**la proiectul Regulamentului cu privire la autentificarea strictă a clienților și standardele deschise, comune și sigure de comunicare a prestatorilor de servicii de plată**

1. **Titlul actului Uniunii Europene:**Ghid referitor la condițiile necesare pentru a beneficia de o exceptare de la mecanismul de urgență prevăzut la articolul 33 alineatul (6) din Regulamentul (UE) 2018/389 [cu privire la standardele tehnice de reglementare (STR) pentru autentificarea strictă a clienților (ASC) și standardele deschise, comune și sigure de comunicare (CCS)].
2. **Titlul de act normativ național:**Proiectul Regulamentului cu privire la autentificarea strictă a clienților și standardele deschise, comune și sigure de comunicare a prestatorilor de servicii de plată
3. **Gradul general de compatibilitate:**

|  |  |  |  |  |  |
| --- | --- | --- | --- | --- | --- |
| **Actul Uniunii Europene** | **Proiectul de act normativ național** | **Gradul de compatibilitate** | **Diferențele** | **Observațiile** | **Autoritatea/ persoana responsabilă** |
| **4** | **5** | **6** | **7** | **8** | **9** |
| **Orientarea 1: Îndeplinirea condițiilor prevăzute la articolul 33 alineatul (6) din Regulamentul delegat (UE) 2018/389**  1.1. Autoritățile competente trebuie să evalueze că un prestator de servicii de plată care oferă servicii de administrare cont (PSPSAC) îndeplinește cele patru condiții stabilite la articolul 33 alineatul (6) din RSTR, că PSPSAC respectă cerințele stabilite în orientările 2-8, sub rezerva respectării cerințelor stabilite în DSP2 și RSTR.  1.2. PSPSAC trebuie să furnizeze autorităților competente aceste informații, necesare pentru a dovedi autorității competente că cerințele din orientările 2-8 sunt îndeplinite. | CAPITOLUL VI  CONDIȚIILE NECESARE PENTRU A BENEFICIA DE O EXCEPTARE DE LA MECANISMUL DE URGENȚĂ PREVĂZUT LA PUNCTUL 69.  94. Prezentul capitol se aplică prestatorilor de servicii de plată care oferă servicii de administrare cont de plăți accesibil on-line și care au optat pentru furnizarea unei interfețe specifice care permite prestatorilor de servicii de plată terți accesul la conturile de plăți.  95. Prezentul capitol stabilește cerințele care trebuie îndeplinite de către prestatorii de servicii de plată prevăzuți la art. 5 alin.(1) din lege pentru a beneficia de exceptarea de la instituirea mecanismului de urgență, în condițiile pct. 76.  Secțiunea 1  Cerințe privind modalitatea de solicitare a exceptării de la instituirea mecanismului de urgență  96. Prestatorul de servicii de plată transmite către Banca Națională a Moldovei o cerere privind exceptarea de la instituirea mecanismului de urgență, în temeiul pct.76, potrivit formularului prevăzut în Anexa nr.2 a prezentului regulament.  97. În aplicarea pct. 96, prestatorul de servicii de plată trebuie să furnizeze informații clare, precise și detaliate, precum și toate documentele care dovedesc îndeplinirea cerințelor prevăzute în Anexa nr.3 și dovada aprobării cererii de către organul de conducere sau de către conducerea superioară a prestatorului de servicii de plată, după caz.  98. Prestatorul de servicii de plată transmite o cerere, potrivit pct. 96, pentru fiecare interfață specifică furnizată pentru care se intenționează exceptarea. | Compatibil |  |  |  |
| **Orientarea 2: Nivelul serviciilor, disponibilitatea și performanța**  2.1. PSPSAC trebuie să definească indicatorii-cheie de performanță și obiectivele privind nivelul serviciilor, inclusiv pentru soluționarea problemelor, asistența acordată în afara orarului obișnuit, monitorizarea, planurile de urgență și întreținerea pentru interfața sa specifică, care sunt cel puțin la fel de stricte ca cele pentru interfața (interfețele) puse la dispoziția propriilor utilizatori de servicii de plată (USP) pentru accesarea directă a conturilor lor de plată online.    2.2. PSPSAC trebuie să definească cel puțin următorii -indicatori-cheie de performanță privind disponibilitatea interfeței specifice:  a. durata de funcționare a tuturor interfețelor pe zi; și  b. perioada de inactivitate a tuturor interfețelor pe zi.    2.3. În plus față de indicatorii-cheie de performanță privind disponibilitatea menționați în orientarea 2.2, PSPSAC trebuie să definească cel puțin următorii indicatori-cheie de performanță pentru performanța interfeței specifice:  a. durata medie zilnică (în milisecunde) per cerere pentru ca PSPSAC să furnizeze prestatorului de servicii de inițiere a plății (PSIP) toate informațiile solicitate în conformitate cu articolul 66 alineatul (4) litera (b) din DSP2 și articolul 36 alineatul (1) litera (b) din RSTR;  b. durata medie zilnică (în milisecunde) per cerere pentru ca PSPSAC să furnizeze prestatorului de servicii de informare cu privire la conturi (PSIC) toate informațiile solicitate în conformitate cu articolul 36 alineatul (1) litera (a) din RSTR;  c. durata medie zilnică (în milisecunde) per cerere pentru ca PSPSAC să furnizeze emitentului de instrumente de plată pe bază de card (EIPBC) sau PSIP o confirmare de tipul „da” sau „nu” în conformitate cu articolul 65 alineatul (3) din DSP2 și cu articolul 36 alineatul (1) litera (c) din RSTR;  d. rata zilnică de răspuns la eroare – calculată ca fiind numărul de mesaje de eroare pe zi care vizează erori imputabile PSPSAC trimise de PSPSAC către PSIP, PSIC și EIPBC, în conformitate cu articolul 36 alineatul (2) din RSTR, împărțit la numărul de cereri primite de PSPSAC de la PSIP, PSIC și EIPBC în aceeași zi.  2.4. În scopul calculării indicatorilor de disponibilitate prevăzuți în orientarea 2.2 pentru interfața specifică, PSPSAC trebuie:  a. să calculeze timpul de funcționare în procente ca fiind 100 % minus procentul perioadei de indisponibilitate;  b. să calculeze perioada de indisponibilitate în procente utilizând numărul total de secunde în care interfața specifică a fost în situație de indisponibilitate într-o perioadă de 24 de ore, începând și terminând la miezul nopții;  c. să considere că interfața este în situație de indisponibilitate când la cinci cereri consecutive de acces la informații pentru furnizarea de servicii de inițiere a plăților, servicii de informare privind conturile sau de confirmare a disponibilității fondurilor nu s-a primit răspuns într-un interval total de 30 de secunde, indiferent dacă aceste cereri provin de la unul sau mai mulți PSIP, PSIC sau EIPBC. Într-un astfel de caz, PSPSAC trebuie să calculeze perioada de indisponibilitate din momentul primirii primei cereri din seria de cinci cereri consecutive la care nu s-a primit răspuns în decurs de 30 de secunde, cu condiția să nu existe nicio cerere soluționată cu succes între cele cinci cereri la care s-a primit un răspuns. | Anexa nr.3  Cerințe privind acordarea excepției de la instituirea mecanismului de urgență  1. Solicitantul trebuie să definească indicatorii-cheie de performanță și obiectivele privind nivelul serviciilor, inclusiv pentru soluționarea problemelor, asistența acordată în afara orarului, monitorizarea, planurile de urgență și mentenanța ale interfeței specifice, care sunt cel puțin la fel de stricte precum cele pentru interfața sau interfețele puse la dispoziția propriilor utilizatori de servicii de plată pentru accesarea online în mod direct a conturilor lor de plăți.  2. Solicitantul trebuie să definească cel puțin următorii indicatori-cheie de performanță privind disponibilitatea interfeței specifice:  1) durata zilnică de disponibilitate a fiecărei interfețe, și  2) durata zilnică de indisponibilitate a fiecărei interfețe.  3. Suplimentar indicatorilor-cheie prevăzuți la pct. 2 din prezenta anexă, solicitantul trebuie să definească cel puțin următorii indicatori-cheie de performanță privind performanța interfeței specifice:  1) durata medie zilnică (exprimată în milisecunde) per cerere, necesară solicitantului să furnizeze prestatorului de servicii de inițiere a plății toate informațiile solicitate în conformitate cu art. 522 alin. (4) lit. b) din lege și pct. 88 subpct. 2) din prezentul regulament;  2) durata medie zilnică (exprimată în milisecunde) per cerere, necesară solicitantului să furnizeze prestatorului de servicii de informare cu privire la conturi toate informațiile solicitate în conformitate cu pct. 88 subpct. 1) din prezentul regulament;  3) durata medie zilnică (în milisecunde) per cerere, necesară solicitantului să furnizeze emitentului de instrumente de plată pe bază de card sau prestatorului de servicii de inițiere a plății o confirmare de tipul „da” sau „nu” în conformitate cu art. 521 alin.(3) din lege și cu pct. 88 subpct. 3) din regulament;  4) rata zilnică a răspunsurilor eronate.  4. În scopul calculării indicatorilor privind disponibilitatea interfeței specifice prevăzuți la pct. 2) din prezenta anexă, solicitantul trebuie:  1) să calculeze durata de disponibilitate exprimată în procente ca fiind 100 % minus procentul duratei de indisponibilitate;  2) să calculeze durata de indisponibilitate exprimată în procente utilizând numărul total de secunde în care interfața specifică a fost indisponibilă într-o perioadă de 24 de ore, începând și terminând la miezul nopții;  3) să considere că interfața este indisponibilă când la cinci cereri consecutive de acces la informații pentru furnizarea de servicii de inițiere a plății, servicii de informare privind conturile sau de confirmare a disponibilității fondurilor nu s-a primit răspuns într-un interval total de 30 de secunde, indiferent dacă aceste cereri provin de la unul sau mai mulți prestatori de servicii de inițiere a plății, prestatori de servicii de informare cu privire la conturi sau prestatorii de servicii de plată care emit instrumente de plată bazate pe card. În acest caz, solicitantul trebuie să calculeze durata de indisponibilitate din momentul primirii primei cereri din seria de cinci cereri consecutive la care nu s-a primit răspuns în decurs de 30 de secunde, cu condiția să nu existe nicio cerere soluționată cu succes între cele cinci cereri la care s-a trimis un răspuns. | Compatibil |  |  |  |
| **Orientarea 3: Publicarea statisticilor**  3.1 În sensul articolului 32 alineatul (4) din RSTR, PSPSAC trebuie să furnizeze trimestrial autorității sale competente un plan de publicare a statisticilor zilnice privind disponibilitatea și performanța interfeței specifice, astfel cum se prevede în orientările 2.2 și 2.3, și a fiecăreia dintre interfețele puse la dispoziția propriilor USP pentru a-și accesa în mod direct conturile de plată online, împreună cu informațiile referitoare la locul publicării acestor statistici și data primei publicări.    3.2 Publicarea la care se face referire în orientarea 3.1 de mai sus trebuie să permită PSIP, PSIC, EIPBC și USP să compare zilnic disponibilitatea și performanța interfeței specifice cu disponibilitatea și performanța fiecăreia dintre interfețele puse la dispoziția propriilor USP de către PSPSAC pentru accesarea directă a conturilor de plată online. | **Anexa nr.3**  5. În sensul pct. 67 și 68 din regulament, solicitantul trebuie să furnizeze Băncii Naționale a Moldovei un plan de publicare trimestrială a statisticilor zilnice privind disponibilitatea și performanța interfeței specifice, conform prevederilor pct. 2 și 3 din prezenta anexă, și a fiecăreia dintre interfețele puse la dispoziția propriilor utilizatori de servicii de plată pentru a-și accesa online în mod direct conturile de plăți, împreună cu informațiile referitoare la locația publicării acestor statistici și data primei publicări.  6. Publicarea statisticilor prevăzute la pct. 5 din prezenta anexă trebuie să permită zilnic prestatorilor de servicii de inițiere a plății, prestatorilor de servicii de informare cu privire la conturi, prestatorilor de servicii de plată care emit instrumente de plată bazate pe card utilizatorilor de servicii de plată și autorităților competente să compare disponibilitatea și performanța zilnică a fiecărei interfețe specifice furnizate de către prestatorul de servicii de plată care solicită excepția cu disponibilitatea și performanța fiecăreia dintre interfețele puse la dispoziția propriilor utilizatori de servicii de plată de către același prestator de servicii de plată pentru accesarea online în mod direct a conturilor de plăți. | Compatibil |  |  |  |
| **Orientarea 4: Teste de rezistență**  4.1 În scopul efectuării testelor de rezistență menționate la articolul 32 alineatul (2) din RSTR, PSPSAC trebuie să dispună de procese pentru a stabili și a evalua modul în care se comportă interfața specifică atunci când este supusă unui număr extrem de mare de cereri din partea PSIP, PSIC și EIPBC, sub aspectul impactului pe care îl au aceste suprasolicitări asupra disponibilității și performanței interfeței specifice și asupra obiectivelor definite la nivelul serviciilor.    4.2 PSPSAC trebuie să efectueze teste de rezistență adecvate ale interfeței specifice incluzând, dar fără a se limita la:  a. capacitatea de a permite accesul mai multor PSIP, PSIC și EIPBC;  b. capacitatea de a face față unui număr extrem de ridicat de cereri din partea PSIP, PSIC și EIPBC, într-o perioadă scurtă de timp, fără disfuncții;  c. utilizarea unui număr extrem de ridicat de sesiuni concurente deschise în același timp pentru cereri privind inițierea plăților, informarea cu privire la conturi și confirmarea disponibilității fondurilor; și  d. cererile care vizează volume mari de date.    4.3 PSPSAC trebuie să furnizeze autorității competente un rezumat al rezultatelor testelor de rezistență, inclusiv ipotezele utilizate ca bază pentru testarea fiecăruia dintre elementele de la literele (a)-(d) din orientarea 4.2 de mai sus și modul în care au fost abordate toate aspectele identificate. | Anexa nr.3  7. În scopul efectuării testelor de stres menționate la pct. 64 din prezentul regulament, solicitantul trebuie să dispună de procese pentru a stabili și a evalua modul în care se comportă interfața specifică atunci când este supusă unui număr extrem de mare de cereri din partea prestatorilor de servicii de inițiere a plății, prestatorilor de servicii de informare cu privire la conturi și prestatorilor de servicii de plată care emit instrumente de plată bazate pe card, sub aspectul impactului pe care îl au aceste suprasolicitări asupra disponibilității și performanței interfeței specifice și asupra obiectivelor definite privind nivelul serviciilor.  8. Solicitantul trebuie să efectueze teste de stres adecvate ale interfeței specifice incluzând, dar fără a se limita la:  1) capacitatea de a permite accesul mai multor prestatori de servicii de inițiere a plății, prestatori de servicii de informare cu privire la conturi și prestatori de servicii de plată care emit instrumente de plată bazate pe card;  2) capacitatea de a face față unui număr extrem de ridicat de cereri din partea prestatorilor de servicii de inițiere a plății, prestatorilor de servicii de informare cu privire la conturi și prestatorilor de servicii de plată care emit instrumente de plată bazate pe card, într-o perioadă scurtă de timp, fără eșecuri și/sau defecțiuni;  3) utilizarea unui număr extrem de ridicat de sesiuni concurente/concomitente deschise în același timp pentru cereri privind inițierea plăților, informarea cu privire la cont și confirmarea disponibilității fondurilor; și  4) cererile care vizează volume mari de date.  9. Solicitantul trebuie să furnizeze Băncii Naționale a Moldovei un rezumat al tuturor rezultatelor testelor de stres realizate, inclusiv scenariile utilizate ca bază pentru testarea fiecăruia dintre elementele de la pct. 8 din prezenta anexă și modul în care au fost abordate toate problemele identificate. | Compatibil |  |  |  |
| **Orientarea 5: Obstacole**  5.1 PSPSAC trebuie să furnizeze autorității competente:  a. un rezumat al metodei (metodelor) de efectuare a procedurii(lor) de autentificare a USP acceptate de interfața specifică, și anume redirecționarea, decuplarea, încorporarea sau o combinație a acestora; și  b. o explicație a motivelor pentru care metoda(metodele) de efectuare a procedurii(procedurilor) de autentificare menționate la litera (a) nu reprezintă un obstacol, astfel cum se menționează la articolul 32 alineatul (3) din RSTR, și a modului în care aceste metode permit PSIP și PSIC să se bazeze pe toate procedurile de autentificare furnizate propriilor USP de către PSPSAC, împreună cu dovezi care atestă că interfața specifică nu generează întârzieri sau neplăceri inutile în ceea ce privește experiența disponibilă pentru USP atunci când aceștia își accesează contul printr-un PSIP, PSIC sau EIPBC și nici orice alte inconveniențe, inclusiv parcurgerea unor pași inutili sau folosirea unui limbaj neclar sau disuasiv, de natură să-i descurajeze, în mod direct sau indirect, pe USP să utilizeze serviciile PSIP, PSIC și EIPBC.  5.2 În cadrul explicației menționate la litera (b) din orientarea 5.1, PSPSAC trebuie să furnizeze autorității competente o confirmare potrivit căreia:  a. interfața specifică nu împiedică PSIP și PSIC să se bazeze pe procedura (procedurile) de autentificare furnizată(e) propriilor USP de către PSPSAC;  b. nu sunt necesare autorizări sau înregistrări suplimentare din partea PSIP, PSIC sau EIPBC, altele decât cele impuse la articolele 11, 14 și 15 din DSP2;  c. nu se efectuează controale suplimentare, astfel cum se menționează la articolul 32 alineatul (3) din RSTR, de către PSPSAC cu privire la consimțământul USP dat PSIP sau PSIC pentru a accesa informațiile cu privire la conturile de plăți deținute cu PSPSAC sau pentru a iniția plăți; și  d. nu se efectuează nicio verificare a consimțământului USP dat EIPBC în conformitate cu articolul 65 alineatul (2) litera (a) din DSP2. | Anexa nr.3  10. Solicitantul trebuie să furnizeze Băncii Naționale a Moldovei:  1) un rezumat al metodei sau metodelor de aplicare a procedurii sau procedurilor de autentificare strictă a utilizatorilor de servicii de plată acceptate de interfața specifică, și anume „redirecționarea”, „decuplarea”, „încorporarea” sau o combinație a acestora; și  2) o explicație clară, detaliată și completă a motivației pentru care metoda sau metodele de aplicare a procedurii sau procedurilor de autentificare menționate la subpunctul 1) nu reprezintă un obstacol, astfel cum se menționează la pct. 65 și 66 din prezentul regulament și a modului în care aceste metode permit prestatorilor de servicii de inițiere a plății și prestatorilor de servicii de informare cu privire la conturi să se bazeze pe toate procedurile de autentificare furnizate propriilor utilizatori de servicii de plată de către prestatorul de servicii de plată care solicită excepția, împreună cu dovezi care atestă că interfața specifică nu determină întârzieri sau neplăceri inutile în ceea ce privește experiența generată pentru utilizatorii de servicii de plată atunci când aceștia își accesează contul printr-un prestator de servicii de inițiere a plății, prestator de servicii de informare cu privire la conturi, sau prestator de servicii de plată care emite instrumente de plată bazate pe card și nici orice alte inconveniente, inclusiv parcurgerea unor etape inutile sau folosirea unui limbaj neclar sau disuasiv, de natură să-i descurajeze, în mod direct sau indirect, pe utilizatorii de servicii de plată să utilizeze serviciile prestatorilor de servicii de inițiere a plății, prestatorilor de servicii de informare cu privire la conturi și prestatorilor de servicii de plată care emit instrumente de plată bazate pe card.  11. În cadrul explicației menționate la pct. 10 subpunctul 2) din prezenta anexă, solicitantul trebuie să furnizeze Băncii Naționale a Moldovei o confirmare potrivit căreia:  1) interfața specifică nu împiedică prestatorii de servicii de inițiere a plății și prestatorii de servicii de informare cu privire la conturi să se bazeze pe procedura sau procedurile de autentificare furnizată sau furnizate propriilor utilizatorii de servicii de plată de către solicitant;  2) nu sunt necesare licențieri sau înregistrări suplimentare din partea prestatorilor de servicii de inițiere a plății, prestatorilor de servicii de informare cu privire la conturi și prestatorilor de servicii de plată care emit instrumente de plată bazate pe card, altele decât cele impuse la Capitolul III, Secțiunea 1 din lege;  3) nu se efectuează verificări suplimentare, astfel cum se menționează la pct. 65 și 66 din regulament, de către solicitant asupra consimțământului utilizatorului de servicii de plată dat prestatorului de servicii de inițiere a plății sau prestatorului de servicii de informare cu privire la conturi pentru a accesa informațiile cu privire la conturile de plăți deținute la solicitant sau pentru a iniția plăți din conturile de plăți deținute la solicitant și  4) nu se efectuează nicio verificare a consimțământului utilizatorului de servicii de plată dat prestatorului de servicii de plată care emite instrumente de plată bazate pe card în conformitate cu art. 521 alin. (2) lit. a) din lege. | Compatibil |  |  |  |
| **Orientarea 6: Proiectarea și testarea satisfăcătoare pentru PSP**  6.1 În scopul demonstrării respectării cerinței de la articolul 33 alineatul (6) litera (b) din RSTR cu privire la proiectarea interfeței specifice, PSPSAC trebuie să furnizeze autorității competente:  a. dovada că interfața specifică îndeplinește cerințele legale privind accesul și datele, enunțate în DSP2 și în RSTR, inclusiv: i. o descriere a specificațiilor funcționale și tehnice pe care PSPSAC le-a implementat; și  ii. un rezumat al modului în care implementarea acestor specificații îndeplinește cerințele din DSP2 și RSTR; și  b. informații cu privire la faptul dacă PSPSAC a interacționat cu PSIP, PSIC și EIPBC și, în caz afirmativ, sub ce formă.  6.2 În sensul prezentului ghid, o „inițiativă de piață” înseamnă un grup de părți interesate care au elaborat specificații funcționale și tehnice pentru interfețe specifice și, în acest sens, au obținut contribuții din partea PSIP, PSIC și EIPBC.    6.3 În cazul în care PSPSAC implementează un standard dezvoltat printr-o inițiativă de piață:  a. informațiile menționate la litera (a) punctul (i) din orientarea 6.1 pot consta în informații cu privire la standardul inițiativei de piață pe care îl aplică PSPSAC, indiferent dacă acesta s-a abătut sau nu, sub orice aspect specific, de la un astfel de standard, și dacă da, în ce mod s-a abătut și cum îndeplinește cerințele din DSP2 și din RSTR;  b. informațiile menționate la litera (a) punctul (ii) din orientarea 6.1 pot include, dacă este cazul, rezultatele testelor de conformitate elaborate de inițiativa de piață, rezultate care atestă conformitatea interfeței cu standardul respectiv al inițiativei de piață.    6.4 În sensul cerinței prevăzute la articolul 33 alineatul (6) litera (b) din RSTR cu privire la testarea interfeței specifice, PSPSAC trebuie să pună specificațiile tehnice ale interfeței specifice la dispoziția PSIP, PSIC și EIPBC autorizați sau a prestatorilor de servicii de plată care au depus o cerere la autoritățile lor competente pentru autorizația relevantă, în conformitate cu articolul 30 alineatul (3) din RSTR, care trebuie să includă, cel puțin, publicarea unui rezumat al specificațiilor tehnice ale interfeței specifice pe site-ul propriu, în conformitate cu al treilea paragraf de la articolul 30 alineatul (3) din RSTR.  6.5 Platforma de testare trebuie să permită PSPSAC, PSIP, PSIC și EIPBC autorizați sau prestatorilor de servicii de plată care au depus o cerere la autoritățile lor competente pentru autorizația relevantă să testeze interfața specifică într-un mediu de testare dedicat, securizat și cu date USP fictive, pentru următoarele:  a. o conexiune stabilă și securizată;  b. capacitatea PSPSAC și a PSIP, PSIC și EIPBC autorizați de a face schimb de certificate relevante, în conformitate cu articolul 34 din RSTR;  c. capacitatea de a trimite și primi mesaje de eroare, în conformitate cu articolul 36 alineatul (2) din RSTR;  d. capacitatea PSIP de a trimite și a PSPSAC de a primi ordine de inițiere a plăților și capacitatea PSPSAC de a furniza informațiile solicitate în conformitate cu articolul 66 alineatul (4) litera (b) din DSP2 și cu articolul 36 alineatul (1) litera (b) din RSTR;  e. capacitatea PSIC de a trimite, și a PSPSAC de a primi, cereri de acces la datele contului de plăți și capacitatea PSPSAC de a furniza informațiile solicitate în conformitate cu articolul 36 alineatul (1) litera (a) din RSTR;  f. capacitatea EIPBC și a PSIP de a transmite, și a PSPSAC de a primi, cereri din partea EIPBC și a PSIP și capacitatea PSPSAC de a trimite o confirmare de tipul „da” sau „nu” către EIPBC și PSIP, în conformitate cu articolul 36 alineatul (1) litera (c) din RSTR; și  g. capacitatea PSIP și PSIC de a recurge la procedurile de autentificare furnizate propriilor USP de către PSPSAC.    6.6 PSPSAC trebuie să furnizeze autorității competente un rezumat al rezultatelor testării menționate la articolul 30 alineatul (5) din RSTR pentru fiecare dintre elementele care urmează să fie testate în conformitate cu literele (a)-(g) de la punctul 6.5 de mai sus, inclusiv numărul de PSIP, PSIC și EIPBC care au utilizat platforma de testare, feedback-ul primit de PSPSAC din partea acestor PSIP, PSIC și EIPBC, problemele identificate și o descriere a modului în care au fost abordate aceste probleme.  6.7 Pentru a evalua dacă PSPSAC îndeplinește cerințele de la articolul 33 alineatul (6) litera (b) din RSTR, autoritatea competentă poate, de asemenea, să ia în considerare orice probleme care i-au fost raportate de PSIP, PSIC și EIPBC în legătură cu orientarea 6.5 de mai sus. | Anexa nr.3  12. În scopul demonstrării respectării cerinței prevăzute la pct. 76 subpunctul 2) din prezentul regulament, cu privire la proiectarea interfeței specifice, solicitantul trebuie să furnizeze Băncii Naționale a Moldovei:  1) dovada că interfața specifică îndeplinește cerințele legale privind accesul și datele prevăzute de lege și prezentul regulament, inclusiv:  a) o descriere a specificațiilor funcționale și tehnice pe care prestatorul de servicii de plată le-a implementat; și  b) un rezumat al modului în care implementarea acestor specificații îndeplinește cerințele din lege și prezentul regulament;  2) informații care să descrie dacă și sub ce formă prestatorul de servicii de plată care solicită excepția a interacționat cu prestatorii de servicii de inițiere a plății, prestatorii de servicii de informare cu privire la conturi și prestatorii de servicii de plată care emit instrumente de plată bazate pe card.  13.În cazul în care solicitantul implementează un standard dezvoltat printr-o inițiativă de piață:  1) informațiile menționate la pct.12 subpunctul 1) lit. a) din prezenta anexă pot consta în informații cu privire la standardul inițiativei de piață pe care îl aplică solicitantul, indiferent dacă acesta s-a abătut sau nu, sub orice aspect specific, de la un astfel de standard, și dacă da, în ce mod s-a abătut și cum îndeplinește cerințele din lege și prezentul regulament;  2) informațiile menționate la pct.12 subpunctul 1) lit. b) din prezenta anexă pot include, dacă sunt disponibile, rezultatele testelor de conformitate elaborate de inițiativa de piață, rezultate care atestă conformitatea interfeței specifice cu standardul respectiv al inițiativei de piață.  14. În sensul cerinței prevăzute la pct. 76 subpunctul 2) din prezentul regulament, cu privire la testarea interfeței specifice, solicitantul trebuie să pună specificațiile tehnice ale interfeței specifice la dispoziția prestatorilor de servicii de inițiere a plății, prestatorilor de servicii de informare cu privire la conturi și prestatorilor de servicii de plată care emit instrumente de plată bazate pe card autorizați sau a entităților care au remis o cerere la Banca Națională a Moldovei pentru autorizația relevantă în conformitate cu pct. 53-55 din prezentul regulament, care trebuie să includă, cel puțin, publicarea unui rezumat al specificațiilor tehnice ale interfeței specifice pe website-ul propriu, în conformitate cu pct. 53-54 din prezentul regulament.  15. Platforma de testare trebuie să permită prestatorilor de servicii de plată care oferă servicii de administrare cont, prestatorilor de servicii de inițiere a plății, prestatorilor de servicii de informare cu privire la conturi și prestatorilor de servicii de plată care emit instrumente de plată bazate pe card autorizați și entităților care au remis o cerere la Banca Națională a Moldovei pentru autorizația relevantă să testeze interfața specifică într-un mediu de testare dedicat, securizat și cu date fictive ale utilizatorilor de servicii de plată, pentru următoarele:  1) o conexiune stabilă și securizată;  2) capacitatea solicitantului și a prestatorilor de servicii de inițiere a plății, prestatorilor de servicii de informare cu privire la conturi și prestatorilor de servicii de plată care emit instrumente de plată bazate pe card autorizați de a face schimb de certificate relevante, în conformitate cu pct. 78-81 din prezentul regulament;  3) capacitatea de a trimite și primi mesaje de eroare, în conformitate cu pct. 89 și 90 din prezentul regulament;  4) capacitatea prestatorilor de servicii de inițiere a plății de a trimite și a solicitantului de a primi ordine de inițiere a plăților și capacitatea solicitantului de a furniza informațiile solicitate, în conformitate cu art.522 alin.(4) lit.b) din lege și cu pct. 88 subpct. 2) din prezentul regulament ;  5) capacitatea prestatorilor de servicii de informare cu privire la conturi de a trimite și a solicitantului de a primi cereri de acces la datele contului de plăți și capacitatea solicitantului de a furniza informațiile solicitate în conformitate cu pct. 88 subpct. 1) din prezentul regulament;  6) capacitatea prestatorilor de servicii de plată care emit instrumente de plată bazate pe card și a prestatorilor de servicii de inițiere a plății de a transmite și a solicitantului de a primi cereri din partea prestatorilor de servicii de plată care emit instrumente de plată bazate pe card și prestatorilor de servicii de inițiere a plății și capacitatea solicitantului de a trimite o confirmare de tipul „da” sau „nu” către prestatorii de servicii de plată care emit instrumente de plată bazate pe card și prestatorii de servicii de inițiere a plății, în conformitate cu pct. 88 subpct. 3) din prezentul regulament, și  7) capacitatea prestatorilor de servicii de inițiere a plății și prestatorilor de servicii de informare cu privire la conturi de a se baza pe procedurile de autentificare furnizate de către solicitant propriilor utilizatori de servicii de plată.  16. Solicitantul trebuie să furnizeze Băncii Naționale a Moldovei un rezumat al rezultatelor testării menționate la pct. 58 și 59 din prezentul regulament pentru fiecare dintre elementele care urmează să fie testate în conformitate cu pct. 15 din prezenta anexă, inclusiv numărul de prestatori de servicii de inițiere a plății, prestatori de servicii de informare cu privire la conturi și prestatori de servicii de plată care emit instrumente de plată bazate pe card care au utilizat platforma de testare, răspunsul primit de solicitant din partea acestor prestatori de servicii de inițiere a plății, prestatori de servicii de informare cu privire la conturi și prestatori de servicii de plată care emit instrumente de plată bazate pe card, problemele identificate și o descriere a modului în care au fost gestionate aceste probleme. | Compatibil |  |  |  |
| **Orientarea 7: Utilizarea la scară largă a interfeței**  7.1 În scopul demonstrării respectării cerinței de la articolul 33 alineatul (6) litera (c) din RSTR, PSPSAC trebuie să furnizeze autorității competente:  a. o descriere a utilizării interfeței specifice pentru perioada menționată la articolul 33 alineatul (6) litera (c), inclusiv, dar fără a se limita la:  1. numărul de PSIP, PSIC și EIPBC care au utilizat interfața pentru a furniza servicii clienților; și  2. numărul de cereri trimise de acești PSIP, PSIC și EIPBC către PSPSAC prin intermediul interfeței specifice la care s-a primit răspuns din partea PSPSAC.  b. dovada faptului că PSPSAC a depus toate eforturile rezonabile pentru a asigura utilizarea la scară largă a interfeței specifice, inclusiv prin comunicarea disponibilității sale pe canale adecvate, printre altele, dacă este cazul, pe site-ul PSPSAC, pe platformele de comunicare socială, în organisme de profil, la conferințe și prin implicarea directă a actorilor de pe piață cunoscuți.  7.2 Pe lângă dovezile menționate în orientarea 7.1, autoritatea competentă trebuie să țină seama de informațiile primite în contextul orientărilor 6 și 8 atunci când evaluează dacă PSPSAC îndeplinește sau nu cerința de la articolul 33 alineatul (6) litera (c) din RSTR.  7.3 Perioada de 3 luni menționată la articolul 33 alineatul (6) litera (c) din RSTR poate curge în paralel cu testarea menționată la articolul 30 alineatul (5) din RSTR. | Anexa nr.3  17. În scopul demonstrării respectării cerinței de la pct. 76 subpct.3) din prezentul regulament, solicitantul trebuie să furnizeze Băncii Naționale a Moldovei:  1) o descriere a utilizării interfeței specifice pentru perioada menționată la pct. 76 subpct.3) din prezentul regulament, inclusiv, dar fără a se limita la:  a) numărul de prestatori de servicii de inițiere a plății, prestatori de servicii de informare cu privire la conturi și prestatori de servicii de plată care emit instrumente de plată bazate pe card care au utilizat interfața pentru a furniza servicii clienților; și  b) numărul de cereri trimise de acești prestatori de servicii de inițiere a plății, prestatori de servicii de informare cu privire la conturi și prestatori de servicii de plată care emit instrumente de plată bazate pe card către solicitant, prin intermediul interfeței specifice, la care s-a primit răspuns din partea solicitantului,  2) dovada faptului că solicitantul a depus toate eforturile rezonabile pentru a asigura utilizarea la scară largă a interfeței specifice, inclusiv prin comunicarea disponibilității interfeței specifice pe canale adecvate, printre altele, dacă este cazul, pe site-ul solicitantului, pe platformele de comunicare socială, prin organismele de profil ale industriei, la conferințe și prin implicarea directă a actorilor de pe piață cunoscuți. | Compatibil |  |  |  |
| **Orientarea 8: Soluționarea problemelor**  8.1 În sensul articolului 32 alineatul (1) și al articolului 33 alineatul (6) litera (d) din RSTR, PSPSAC trebuie să furnizeze autorității competente:  a. informații privind sistemele sau procedurile existente pentru urmărirea, soluționarea și închiderea problemelor, în special cele raportate de PSIP, PSIC și EIPBC; și  b. o explicație a problemelor, în special a celor raportate de PSIP, PSIC și EIPBC, care nu au fost rezolvate în conformitate cu obiectivele privind nivelul serviciilor stabilite în orientarea 2.1. | Anexa nr.3  18. În scopul pct.63 și pct. 76 subpct.4) din prezentul regulament, solicitantul trebuie să furnizeze Băncii Naționale a Moldovei:  1) informații privind sistemele sau procedurile existente pentru urmărirea, soluționarea și închiderea problemelor, în special cele raportate de prestatorii de servicii de inițiere a plății, prestatorii de servicii de informare cu privire la conturi și prestatorii de servicii de plată care emit instrumente de plată bazate pe card; și  2) o detaliere a problemelor și deficiențelor, în special a celor raportate de prestatorii de servicii de inițiere a plății, prestatorii de servicii de informare cu privire la conturi și prestatorii de servicii de plată care emit instrumente de plată bazate pe card, care nu au fost rezolvate în conformitate cu obiectivele privind nivelul serviciilor stabilite la pct.1 din prezenta anexă. | Compatibil |  |  |  |
| **Orientarea 9: Consultarea cu ABE**  9.1 Atunci când consultă ABE în conformitate cu articolul 33 alineatul (6) din RSTR, autoritățile competente trebuie să prezinte ABE formularul de evaluare prevăzut în anexa 1 în legătură cu fiecare cerere pentru o derogare pe care intenționează să o acorde. Autoritățile competente nu trebuie să ia nicio decizie de exceptare până la data primirii observațiilor ABE privind cererea sau mai devreme de o lună de la data la care autoritatea competentă a consultat ABE, oricare dintre acestea are loc mai întâi. Autoritățile competente trebuie să țină seama în mod corespunzător de observațiile ABE atunci când iau o decizie cu privire la această cerere.  9.2 Prin derogare de la orientarea 9.1, până la 31 decembrie 2019, autoritățile competente care au notificat ABE că respectă prezentul ghid pot proceda la acordarea unei derogări, cu condiția ca acestea să fi consultat ABE prin informarea acesteia cu privire la intenția lor de a acorda derogarea utilizând formularul de evaluare prevăzut în anexa 1. Într-un astfel de caz, autoritățile competente pot depune formularul de evaluare care acoperă unul sau mai mulți PSPSAC.  9.3 Autoritățile competente care au refuzat exceptarea PSPSAC de la obligația de a înființa mecanismul de urgență menționat la articolul 33 alineatul (4) din RSTR, deoarece interfața sa specifică nu respectă condițiile prevăzute la articolul 33 alineatul (6) din RSTR și cerințele din orientările 2-8, trebuie să prezinte ABE formularul de evaluare din anexa 1 fără întârzieri nejustificate. Evaluarea negativă trebuie furnizată pentru toate cererile refuzate de a acorda o derogare în conformitate cu articolul 33 alineatul (6) din RSTR.  9.4 În cazul în care un PSPSAC face parte dintr-un grup cu filiale în state membre diferite care utilizează aceeași interfață specifică, fiecare dintre autoritățile competente ale statelor membre respective trebuie:  a. să informeze fără întârziere celelalte autorități competente relevante dacă intenționează să refuze acordarea unei derogări; și  b. la cererea celorlalte autorități competente și fără a aduce atingere obligațiilor de confidențialitate, să informeze celelalte autorități competente asupra motivelor pentru care intenționează să refuze acordarea unei derogări și, dacă este cazul, a aspectelor raportate de PSIP, PSIC și EIPBC autorității competente. |  | Norme UE neaplicabile |  |  |  |
| Anexa 1 - Formular de evaluare  Document de evaluare   |  |  |  | | --- | --- | --- | | 1) | Statul membru |  | | 2) | Denumirea autorității competente a statului membru |  | | 3) | În cazul în care un PSPSAC face parte dintr-un grup cu filiale în state membre diferite care utilizează aceeași interfață specifică | Confirmarea că autoritatea competentă a respectat orientarea 9.4  ⬜Da  ⬜Nu | | 4) | Persoana de contact din cadrul autorității competente |  | | 5) | Data depunerii la ABE | ZZ/LL/AA | | 6) | Denumirea(denumirile) PSPSAC și numărul său(lor) unic de identificare, așa cum figurează în registrul național relevant pentru instituții de credit, instituții de plată și instituții emitente de monedă electronică |  | | 7) | Tip(tipuri) de PSPSAC | ⬜Instituție de credit  ⬜Instituție de plată  ⬜Instituție emitentă de monedă electronică | | 8) | Decizia autorității competente | ⬜Acordarea derogării  ⬜Respingerea acordării derogării | | 9) | Dacă este cazul, justificarea refuzului acordării unei derogări |  | |  | Norme UE neaplicabile |  |  |  |